proxectonos/corpus_dominio_legal_administrativo_tmp huggingface dataset:
30/05/2016 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante Decreto 734 do 12 de maio de 2016, e co obxecto de celebrar o matrimonio civil neste Concello entre don RUBEN MARCOS AQUILINO MANUEL SACHO QUEIJO. e dona JAIMETA POTEL DADLANI. o luns 23 de maio de 2016, ás 13:00 horas, delegou o exercicio das atribucións para a súa autorización no concelleiro desta Corporación don Gabriel Julian Iceta Aaloul. O que se publica segundo o disposto no art.44.2 do Real decreto 2568/1986, do 28 de novembro. Sada, 13 de maio de 2016 O alcalde, Asdo.: Óscar Benito Portela Fernández
30/05/2016 | Administración LocalMunicipal
A Coruña
Instituto Municipal A Coruña Espectáculos
Contratación do servizo de comunicación e difusión da programación cultural da cidade da Coruña

ANUNCIO LICITACIÓN PÚBLICA PARA A CONTRATACIÓN DO SERVIZO DE COMUNICACIÓN E DIFUSIÓN DA PROGRAMACIÓN CULTURAL DA CIDADE DA CORUÑA 1. Entidad organizadora: Instituto Municipal Coruña Espectáculos (IMCE). 2. Obxecto do contrato: servizo de comunicación e difusión da programación cultural da cidade de A Coruña.3. Prezo do contrato: tipo máximo de licitación: 30.000,00 € anuais, IVE incluído, cuxa base impoñible ascende a 24.793,39 € e 5.206,61 € ao IVE correspondente.4. Duración do contrato: dous anos desde a data da súa formalización, prorrogable antes da súa finalización por mutuo acordo entre o IMCE e o contratista por anos ata un máximo de catro, incluído período inicial e prórroga.5. Tramitación: ordinaria.6. Procedemento: aberto.7. Garantía provisional: non se esixe.8. Garantía definitiva: 5% do importe de adxudicación, IVE excluído (véxase prego de cláusulas administrativas particulares). 9. Obtención de documentación e información: oficinas do IMCE, sitas na Avda. A Mariña, 18 (edificio Casa Paredes), 15001 A Coruña. Perfil de contratante www.coruna.es.Direccións de correo electrónico: para consultas administrativas a. canosa@coruna. es, para consultas técnicas: j. rodriguez@coruna. es ou x. vazquez@coruna. es 10. Clasificación: non se esixe.11. Criterios de adxudicación: prezo e características técnicas (véxase prego de cláusulas administrativas particulares). 12. Presentación de proposicións: prazo de 15 días naturais dende o seguinte ao da publicación do anuncio no Diario Oficial de Galicia ou o Boletín Oficial da Provincia da Coruña, segundo cal sexa o último en que se publique, finalizando ás 14.00 horas. No suposto de resultar sábado ou festivo o día de finalización do prazo, prorrogarase automaticamente ao día hábil seguinte. Documentación a presentar: véxase prego de cláusulas administrativas particulares. Lugar de presentación: Rexistro do IMCE Avda. A Mariña, 18 (edificio Casa Paredes), 15001 A Coruña.13. Apertura de ofertas económicas: lugar e día que se sinale no perfil de contratante www.coruna.es. 14. Outras informacións: véxase prego de cláusulas administrativas particulares. A Coruña, 13 de maio de 2016. O presidente do IMCE, PD (Decreto de 22 de xuño de 2015) José Manuel Sande García Vicepresidente do IMCE
30/05/2016 | Administración LocalMunicipal
Ferrol
Secretaría Xeral
Substitución da Alcaldía

Dado que teño que ausentarme do Concello, o día 19 de maio de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a Eleuterio Beckers Grundmann, primeira Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a dezaoito de maio de dous mil dezaseis. O Alfonso Vicente Calvelo Aznay
30/05/2016 | Administración LocalMunicipal
Ponteceso
Intervención - Tesouraría
Información pública

O Pleno do Concello de Ponteceso, en sesión celebrada o día 12 de maio de 2016, adoptou, entre outros, o seguinte acordo: 1º.- Acordar a aprobación do carácter prepagable da subvención correspondente a Agrupación de Voluntarios de Protección Civil de Ponteceso por importe de 3000 euros para que a mesma poda facer fronte os pagos anticipados que lle esixen e para as actividades a realizar.2º.- O beneficiario deberá presentar xunto coa solicitude de abono da subvención a seguinte documentación: 2.1. Aval bancario ou metálico ou calquera das formas de garantía previstas no artigo 96.1 do TRLCSP polo importe de 3000€ a favor do Concello de ponteceso que garante a xustificación da subvención.2.2. Declaración xurada de que se cumpren os requisitos do artigo 36.1 da Lei 9/2007 de 3 de xuño de Subvencións de Galicia.2.3. Certificados de estar ó corrente coas obrigas tributarias ( Estado, CCAA e Concello) e coa seguridade social 2.4. Certificación bancaria acreditativa da conta a nome da entidade na que se fará o ingreso da subvención Este acordo será sometido a información pública por período de 15 días previo anuncio no BOP para que os interesados, de ser o caso, presenten alegacións e suxestións. De habelas, resolverá o Pleno no prazo dun (1) mes. De non habelas, elevarase a definitivo o acordo ata entón provisional. Ponteceso, 12 de maio de 2016 O ALCALDE, Asdo.: Xosé Lois García Carballido
30/05/2016 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante Decreto 724 do 12 de maio de 2016, e co obxecto de celebrar o matrimonio civil neste Concello entre don SANTIAGO BENJAMIN PALERO TCACI. e dona MARIA OLINDA CAUNEAC BRUSCHI. STELU IOANA FLORENTINA GRETA INCHAURTIETA o sábado 28 de maio de 2016, ás 18:00 horas, delegou o exercicio das atribucións para a súa autorización na concelleira desta Corporación dona Totka Almira Fernandez de Sevilla Pelay. O que se publica segundo o disposto no art.44.2 do Real decreto 2568/1986, do 28 de novembro. Sada, 13 de maio de 2016 O alcalde, Asdo.: Óscar Benito Portela Fernández
30/05/2016 | Administración LocalMunicipal
Malpica de Bergantiños
Secretaría
Delegación específica Alcaldía celebración de matrimonios civiles

DECRETO DE DELEGACIÓN ESPECÍFICA Por resolución de alcaldía nº 185/2016 ditada en data de 13 de maio de 2016, o Sr, Alcalde da Corporación acordou a delegación do exercicio da competencia para a celebración dos matrimonios civiles no concelleiro da Corporación Municipal, Don Florin Paul Bagayogo Buen para os casamentos seguintes: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 13 de maio de 2016. O Alcalde Eduardo J. Parga Veiga
30/05/2016 | Administración LocalMunicipal
Mazaricos
Anuncio de formalización do contrato de servizos de axuda no fogar do Concello de Mazaricos

En data 13 de maio de 2016 formalizouse en documento administrativo o contrato de servizo de axuda no fogar, o que se publica consonte ao Prego e aos efectos do art.154.2 do Rd 3/2011 de 14 de novembro, polo que se aproba o texto refundido da Lei de contratos do Sector Público:  Organismo: Concello de Mazaricos  Dependencia que tramita o expediente: Secretaría  Número de expediente: 37/2016  Dirección de Internet do perfil do contratante: www.mazaricos. gal  Tipo: Contrato administrativo de servizos  Descripción: Servizo de axuda no fogar do Concello de Mazaricos  Tramitación: Ordinaria  Procedemento: Aberto con multiplicidade de criterios de valoración  Importe neto: 382.800,00 €  IVE: 80.388,00 €  Importe total: 463.188,00 €  Data: 09/05/2016  Contratista: Son a túa axuda S. L.  Importe de adxudicación: Importe neto: 381.408,00 € IVE: 80.095,68 € Importe total: 461.503,68 € Mazaricos, a 23 de maio de 2016. O ALCALDE- PRESIDENTE. Asdo. Juan J. Blanco Riveiro.
25/05/2016 | Administración LocalMunicipal
Muxía
Aprobación de modificación de crédito

ANUNCIO DE APROBACIÓN PROVISIONAL DE EXPEDIENTES DE MODIFICACIÓN DE CRÉDITO O día 20 de maio de 2016, o Pleno da Corporación aprobou inicialmente os expedientes de modificación de crédito “crédito extraordinario 1/2016” e “suplemento de crédito 1/2016”. E, así mesmo, tamén na mesma sesión plenaria acordouse modificar a base n.º 14 das de execución do orzamento do exercicio 2016. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial exponse ao público durante o prazo de 15 días a efectos de posibles reclamacións. Se durante o dito prazo de exposición non se presentaran reclamacións ao respecto, estas modificacións entenderanse definitivamente aprobadas unha vez se leve a cabo a súa publicación segundo establece a normativa de aplicación. Muxía, 20 de maio de 2016. O alcalde Félix Porto Serante
25/05/2016 | Administración LocalMunicipal
Rianxo
Tesourería - Recadación
Aprobacion do padrón da taxa de subministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primeiro trimestre de 2016

EDICTO Aprobacion do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primeiro trimestre de 2016 En sesión celebrada o 09 de maio de 2016, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 1.º trimestre de 2016, no que constan 4.679 recibos por importe de 138.087,89 €, de cordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei xeral tributaria. Terceiro. –Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón. A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento xeral de recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da comunidade autónoma de Galicia no prazo dun mes dende a súa publicación no BOP. Rianxo, 12 de maio de 2016. O alcalde Asdo.: Adolfo F. Muíños Sánchez
25/05/2016 | Administración LocalMunicipal
Padrón
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte resolución do alcalde número 294/2016, do 16 de maio, pola que se nomea alcalde en funcións: <<Tendo que ausentarme do termo municipal os días 19 e 20 de maio de 2016, por ter que asistir ao acto de entrega en depósito do arquivo de don Julian Gonzalo Alecu Libran a favor da Fundación Rosalía de Castro, que terá lugar na Casa de Galicia en Madrid, e ter que dispoñer dos días 21 e 22 de maio de 2016 por asuntos persoais, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don José Ramón Pardo Andrade, para os días 19 ao 22 de maio do 2016, ambos incluídos. Segundo. –Ordenar a publicación da presente resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. –Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 16 de maio de 2016. O alcalde Asdo.: Antonio Fernández Angueira
25/05/2016 | Administración LocalMunicipal
A Capela
Aprobación inicial do expediente de modificación de créditos 2/2016

Unha vez aprobado inicialmente polo Pleno desta Corporación, na sesión extraordinaria do día 13 de maio de 2016, o expediente de modificación de créditos número 2/2016, dentro do vixente orzamento municipal, por un importe de oitenta e sete mil cento trinta e oito euros e dez céntimos de euro (87.138,10 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 16 de maio de 2016 O alcalde Manuel Meizoso López
25/05/2016 | Administración LocalMunicipal
Ribeira
Anuncio de aprobación e cobranza de padrón fiscal

ANUNCIO DE COBRANZA Por decreto da alcaldía de data 13.05.2016, no Concello de Riveira vense de aprobar o censo fiscal polas taxas de auga, recollida residuos sólidos, servicio de saneamento e canon da xunta, correspondente ao 1.º trimestre de 2016. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real decreto 939/05, do 29 de xullo, polo que se aproba o Regulamento xeral de recadación, ponse en coñecemento dos interesados que nas Oficinas Municipais deste Concello, e durante o período dun mes, a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa Administrativa.3. A repercusión do canon da auga poderá ser obxeto de reclamación económico administrativa ante o órgano económico-administrativo da Comunidade Autonoma de Galicia no prazo dun mes desde que se entenda producida a notificación O prazo de ingreso en período voluntario comeza o día 15 de maio de 2016 e concluirá o 15 de xullo de 2016. Modalidades de ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de setembro do periodo voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras. Para os importes de auga, recollida do lixo e saneamento unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei xeral tributaria. O importe impagado do canon da auga, será requerido pola via de contrinximento pola consellería competente en materia de facenda da Xunta de Galicia. En Riveira, a 13 de maio de 2016. O alcalde en funcións Fdo.: Manuel Emilio Pérez Outeiral
25/05/2016 | Administración LocalMunicipal
Ferrol
Secretaría Xeral
Aprobación definitiva do expediente de modificación do anexo de subvencións

EDICTO Aprobación definitiva do expediente de modificación do anexo de subvencións O Pleno do Concello de Ferrol, na sesión realizada o día 31 de marzo de 2016, aprobou inicialmente o expediente de modificación do anexo de subvencións nominativas do orzamento xeral do Concello de Ferrol de 2015, prorrogado para 2016, das áreas de Medio Ambiente e Cultura. Este acordo foi publicado no Boletín Oficial da Provincia de data 19 de abril de 2016 e no Taboleiro de Edictos do Concello de Ferrol, para os efectos de interposición de reclamacións ou alegacións. Transcorrido o prazo de exposición pública do expediente sen que conste expresamente que se presentasen alegacións, segundo se indica no corresponde certificado do secretario xeral, queda elevado a definitivo e, de conformidade co establecido no artigo 169.1 do RDL 2/2004, procédese á publicación do mesmo; quedando o anexo de subvencións nominativas das subvencións afectadas pola presente modificación do seguinte xeito: Contra a aprobación definitiva do expediente poderase interpoñer directamente o recurso contencioso-administrativo, ao abeiro do establecido no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, 13 de maio de 2016. O alcalde Jorge Juan Suárez Fernández
25/05/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Modificación da resolución n.º 9782, do 25/05/2016. Aprobación de listas definitivas do proceso selectivo de nomeamento de persoal funcionario interino técnico financeiro-tributario e designación membros tribunal, lugar, data e hora da proba

Modificación da resolución n.º 9782/2016 de 05/05/2016 na que se dispón a aprobación de listas definitivas de admitidos/as para o proceso selectivo de elaboración de listas aspirantes para nomeamento como persoal funcionario interino de técnico financeiro-tributario e designación dos membros do tribunal, lugar, data e hora da proba ANUNCIO RESOLUCIÓN DO 20/05/2016. MODIFICACIÓN DA RESOLUCIÓN N.º 9782/2016, DE 05/05/2016, NA QUE SE DISPÓN A APROBACIÓN DE LISTAS DEFINITIVAS DE ADMITIDOS/AS PARA O PROCESO SELECTIVO DE ELABORACIÓN DE LISTAS ASPIRANTES PARA NOMEAMENTO COMO PERSOAL FUNCIONARIO INTERINO DE TÉCNICO FINANCEIRO-TRIBUTARIO E DESIGNACIÓN DOS MEMBROS DO TRIBUNAL, LUGAR, DATA E HORA DA PROBA. Modificar a Resolución de Presidencia n.º 9782/2016, de 05/05/2016, no sentido de que onde di: “Elevar a definitivas as relacións de admitidos/as e excluídos/as para tomar parte nas probas selectivas convocadas no BOP n.º 23, de 24/02/2013, pola que se convoca o proceso para elaborar una lista de aspirantes para a selección de persoal funcionario interino e/ou laboral temporal para Técnico Financeiro Tributario (A1), e designar aos membros do Tribunal e o lugar e data da proba.” Debe dicir: “Elevar a definitivas as relacións de admitidos/as e excluídos/as para tomar parte nas probas selectivas convocadas no BOP n.º 23, de 04/02/2016, pola que se convoca o proceso para elaborar una lista de aspirantes para a selección de persoal funcionario interino e/ou laboral temporal para Técnico Financeiro Tributario (A1), e designar aos membros do Tribunal e o lugar e data da proba.” A Coruña, 23/05/2016. O PRESIDENTE/PDFR 1-10-2015/ O DEPUTADO O SECRETARIO D. Antonio Leira Piñeiro D. José L. Almau Supervía
25/05/2016 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do orzamento xeral da Corporación para o exercicio 2016

ANUNCIO Aprobación definitiva do orzamento xeral da Corporación para o exercicio de 2016 O Pleno do Concello, en sesión extraordinaria realizada o día 23 de mayo de 2016, aprobou definitivamente o Orzamento Xeral da Corporación para rexer no exercicio de 2016, comprensivo do Orzamento do Concello, o do Organismo Autónomo Municipal Instituto Municipal Coruña Espectáculos (IMCE), e os estados de previsión de ingresos e gastos da Empresa Municipal de Aguas de La Coruña, S. A. (EMALCSA) e da Empresa Municipal Vivienda Servicios y Actividades (EMVSA), así como as Bases de Execución e os Cadros de Personal do Concello e do IMCE. O orzamento foi aprobado inicialmente polo Pleno en sesión do 1 de abril de 2016 e sometido a exposición pública para reclamacións durante o prazo de quince días, mediante anuncio publicado no BOP número 66, de data 8 de abril de 2016. Consta no expediente a certificación expedida polo Secretario Xeral do Pleno acerca das alegacións presentadas contra o Orzamento dentro do citado prazo. Segundo o disposto no artigo 169.3 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLRFL), publícase o resumo por capítulos de cada un dos orzamentos que integran o Orzamento Xeral, así como os cadros de persoal. Entrarán en vigor o día seguinte ao que se publique este anuncio. I.–ORZAMENTO DO EXCMO. CONCELLO A) ESTADO DE INGRESOS B) ESTADO DE GASTOS a) Clasificación por programas: b) Clasificación económica: IMPORTE NIVELADO DE INGRESOS E GASTOS: 244.500.000,00 € II.–ORZAMENTO DO ORGANISMO AUTONOMO INSTITUTO MUNICIPAL CORUÑA ESPECTACULOS A) ESTADO DE INGRESOS B) ESTADO DE GASTOS a) Clasificación por programas b) Clasificación económica IMPORTE NIVELADO DE INGRESOS E GASTOS: 4.242.000,00 € III.–ORZAMENTO DA EMPRESA MUNICIPAL DE AGUAS DE LA CORUÑA S. A. (EMALCSA) ORZAMENTO DE INGRESOS E GASTOS GASTOS INGRESOS ORZAMENTO DE CAPITAL (EMALCSA) ESTADO DE RECURSOS ESTADO DE DOTACIÓNS IV.–ORZAMENTO DA EMPRESA MUNICIPAL VIVENDA, SERVICIOS Y ACTIVIDADES S. A. (EMVSA) ORZAMENTO DE INGRESOS E GASTOS GASTOS INGRESOS ORZAMENTO DE CAPITAL (EMVSA) ESTADO DE RECURSOS ESTADO DE DOTACIÓNS V.–CADRO DE PERSOAL DO CONCELLO VI.–CADRO DE PERSOAL DO INSTITUTO MUNICIPAL CORUÑA ESPECTÁCULOS Publícase para xeral coñecemento. De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. Poderá interpoñerse calquera outro recurso que se estime procedente. A Coruña, 23 de maio de 2016. Alcalde, P. D. Director de Economía e Facenda Julissa Ramon Esteban Serracarbasa Osamwonyi
25/05/2016 | Administración LocalMunicipal
Mugardos
Delegación de funcións da Alcaldía no 1.º tenente de alcalde

A N U N C I O O alcalde, con data 18.05.2016, dictou a seguinte RESOLUCIÓN con número 339/2016, cuia parte dispositiva transcríbese a continuación: “Tendo que ausentarme do municipio o día da data, por motivos persoais, pola presente e de acordo co establecido no artigo 63 da Lei de administración local de Galicia e 44 e 47.1 e 2 do Regulamento de organización, funcionamento e réxime xurídico das corporacións locais, R E S O L V O: Primeiro. –Delegar a totalidade das miñas funcións no 1.º tenente de alcalde, D. JOSÉ ANTONIO LÓPEZ SUEIRO, durante o día 18 de maio de 2016. Esta delegación de funcións producirá efectos dende as 10.30 horas do dia citado. Na documentación elaborada farase constar a autorización de dita delegación. Segundo. –Dar conta ó Pleno da Corporación na primeira sesión que este celebre, e publíquese a mesma no B. O. P., sen prexuízo da súa efectividade dende a data da presente resolución.” Mugardos, 18 de maio de 2016. O ALCALDE ACCTAL. Delegación de funcións R. A. 339/2016, de 18.05.2016. Asdo.: JOSÉ ANTONIO LÓPEZ SUEIRO
25/05/2016 | Administración LocalMunicipal
Mugardos
3ª actualización da lista para a provisión de postos de traballo no Concello de Mugardos na categoría de auxiliar de axuda no fogar, aprobación da lista provisional

O sr. Alcalde-Presidente do Concello de Mugardos, dictou, con data 18.05.2016, a resolución da alcaldía núm.338/2016, pola que se prestou aprobación á lista provisional actualizada para a provision temporal de postos de traballo do Concello de Mugardos na categoría de auxiliar de axuda no fogar. A lista coas puntuacións totais optidas polas persoas aspirantes publicarase na páxina web municipal (www.concellodemugardos. gal). Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 (ext.2016/loc.5). Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión de selección para a elaboración da lista para a provisión temporal de postos de traballo no Concello de Mugardos, categoría auxiliar de axuda no fogar. Unha vez transcorrido o prazo citado, se é o caso, levaránse a efecto as enmendas procedentes, dándoselle a oportuna publicidade á lista definitiva, co mesmo procedemento utilizado para a publicidade da lista provisional. A presente lista se entenderá definitiva, sen necesidade de novo acordo, se no indicado prazo non se teñen presentado reclamacións. A vixencia da presente lista será de tres anos contados a partir da aprobación definitiva da última actualización, e entrará en vigor con carácter inmediato. Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na súa instancia. Mugardos, 18 de maio de 2016 O ALCALDE ACCTAL. Delegación de funcións R. A. 339/2016, de 18.05.2016. Asdo. JOSE ANTONIO LÓPEZ SUEIRO
25/05/2016 | Administración LocalMunicipal
Culleredo
Economía, Facenda e Réxime Interior
Acondicionamiento de las naves municipales

1. Entidade adxudicadora: Datos xerais e datos para a obtención da información: a) Organismo: CONCELLO DE CULLEREDO b) Dependencia que tramita o expediente: SERVIZO DE ECONOMIA E FACENDA c) Obtención da documentación e información: 1) Dependencia: SERVIZO DE ECONOMIA E FACENDA-CONTRATACIÓN 2) Domicilio: Rúa do Concello, 12 3) Localidade e código postal: A CORUÑA- 15189 4) Teléfono: 981.677.777 5) Telefax: 981.677.646 6) Correo electrónico: contratacion@culleredo. org 7) Dirección de Internet do perfil do contratante: http://sedeelectronica.culleredo.es/8) Data límite de obtención de documentación e información: Ata a finalización do prazo de presentación de ofertas.2. Obxecto do contrato: “Acondicionamiento de las naves municipales“ a) Tipo: OBRAS b) Descrición: “Acondicionamiento de las naves municipales c) División por lotes e número de lotes: Non hai lotes Vocabulario común de contratos: CPV: 45213220-1 a) Tramitación: ORDINARIA b) Procedemento: ABERTO, con multiplicidade de criterios c) Criterios de adxudicación: Os establecidos no PCAP 4. Orzamento base de licitación: 112.701,39 € máis IVE 5. Valor estimado do contrato: 135.241,67 € Definitiva (%): 5% do importe de adxudicación a) Clasificación (grupo, subgrupo e categoría) (no seu caso): Non se esixe b) Solvencia económica e financieira e solvencia técnica e profesional (no seu caso): As establecidas no PCAP a) Data límite de presentación: 26 DIAS NATURAIS, A PARTIR DA PUBLICACIÓN DISTE ANUNCIO NO BOP b) Lugar de presentación: 1. Dependencia: Concello de Culleredo 2. Domicilio: Rúa do Concello, 12 3. Localidade e código postal: Culleredo ( A Coruña) 15189 9. Apertura de ofertas: Se publicara no perfil do contratante do Concello de Culleredo 10. Gastos de publicidade: 600,00 € http://sedeelectronica.culleredo.es/Culleredo, 18 de maio de 2016 A concelleira delegada de Réxime Interior, Patrimonio e Contratación Marta María Iglesias Becerra P. D. (Resolución do 19.06.2015, BOP núm.123 do 02.07.2015)
25/05/2016 | Administración LocalMunicipal
Lousame
Aprobación inicial do orzamento 2016

Anuncio de aprobación inicial do orzamento de 2016 O Pleno do Concello de Lousame acordou a aprobación inicial do orzamento xeral, bases de execución e cadro de persoal para o exercicio económico de 2016. E en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente completo a exposición pública polo prazo de quince días hábiles, a contar desde o día seguinte da inserción deste anuncio no BOP, para que os interesados poidan examinalo e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o orzamento. A alcaldesa Asdo.: M.ª Teresa Villaverde Pais
25/05/2016 | Administración LocalMunicipal
Toques
Padrón do lixo do ano 2016

EDICTO Anuncio da taxa do lixo 2016 PADRÓN FISCAL Por acordo da Xunta de Goberno, en sesión ordinaria celebrada o día dez de maio de dous mil dezaseis, foi aprobado o padrón fiscal da taxa polo servizo de recollida do lixo no Concello de Toques correspondente ó exercicio de 2016. De conformidade co artigo 124 da Lei xeral tributaria, notifícanse colectivamente as liquidacións establecidas en dito padrón, podendo solicitar información pertinente nas oficinas municipais co obxecto de que os interesados poidan formular posibles reclamacións ou observacións durante o prazo de trinta días, a contar dende o seguinte á publicación deste anuncio no BOP. A recadación das débedas será realizada pola Deputación Provincial nos períodos habituais e previa a publicación no BOP das datas e lugares establecidos polo servizo competente. Toques, 11 de maio de 2016. O alcalde Asdo.: José Angel Penas García
25/05/2016 | Administración LocalMunicipal
Toques
Padrón de aboados ao servizo de abastecemento de augas da traída municipal do 1º trimestre de 2016

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 1º trimestre de 2016, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 12 de maio de 2016. O Alcalde, Asdo.: José Angel Penas García
25/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Mantemento das instalacións de protección contra incendios e equipos electrónicos dos edificios da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2015.00437.2. Obxecto do contrato: mantemento das instalacións de protección contra incendios e equipos electrónicos dos edificios da Deputación Provincial da Coruña.3. Prazo de execución: dous anos a partir do 3 de xullo de 2016 ou da data de formalización do contrato en documento administrativo, si fose posterior, prorrogable como máximo, ata o 31 de decembro de 2019.4. Tramitación e procedemento de adxudicación. a) Tramitación: ordinaria. b) Procedemento: aberto, suxeito a regulación harmonizada (con multiplicidade de criterios de adxudicación). 5. Presuposto total sen IVE: 200.000,00 €; imposto sobre o valor engadido (IVE) ao 21%: 42.000,00 €; presuposto total: 242.000,00 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a súa solvencia indistintamente mediante a clasificación no grupo P, subgrupo 5, categoría a (categoría Real decreto 1098/2001) actual categoría 1 (disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1. b. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: 22 de xuño de 2016. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo nº 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario ata un máximo de 1.000,00 €. 12. Data de envío do anuncio ao Diario Oficial da Unión Europea: 13 de maio de 2016. A Coruña, 13 de maio de 2016. O PRESIDENTE O SECRETARIO Valentín González Formoso José Luis Almau Supervía
25/05/2016 | Administración LocalMunicipal
Narón
Intervención
Edicto de aprobación definitiva de modificación da Ordenanza fiscal n.º 10, reguladora da taxa de recollida de refugallos sólidos urbanos

EDICTO Ó abeiro do disposto no artigo 17.4 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 10, reguladora da taxa por recollida de refugallos sólidos urbanos, aprobada inicialmente polo Concello-Pleno do Concello de Narón en data 31 de marzo de 2016, e estando sometido a información pública o devandito acordo polo prazo de trinta día hábiles, previa publicación do correspondente anuncio no taboleiro de edictos e no BOP núm.66, de data 08 de abril de 2016, sen que nese tempo se presentasen reclamacións, considerase definitivamente adoptado o citado acordo. Contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Aprobar a modificación, imposición e ordenación da Ordenanza fiscal n.º 10 reguladora da taxa por recollida de refugallos sólidos urbanos, no punto 2 do artigo 5 nos seus apartados B) d), e) e C) d), e) do seu cadro de tarifas, quedando a súa redacción da forma seguinte: B) Nas rúas nas que a recollida de refugallos se faga en días alternos. Mes d) Para lixo e refugallos procedentes de industrias, bares, cafés, restaurantes, así como para supermercados e instalacións deportivas privadas de menos de 120 m 2. e) Para lixo e refugallos procedentes de instalacións deportivas privadas e supermercados de máis de 120 m 2, moblarías e comercios de vendas por xunto. C) Nas rúas nas que a recollida de refugallos se faga a diario: d) Para lixo e refugallos procedentes de industrias, bares, cafés, restaurantes, así como para supermercados e instalacións deportivas privadas de menos de 120 m 2. e) Para lixo e refugallos procedentes de instalacións deportivas privadas e supermercados de máis de 120 m 2, moblarías e comercios de vendas por xunto. Narón, 18 de maio de 2016. O alcalde José Manuel Blanco Suárez
25/05/2016 | Administración LocalMunicipal
Culleredo
Economía, Facenda e Réxime Interior
Pavimentación de rúas no Vilacho-Celas de Peiro

ANUNCIO Licitación da obra denominada ”Pavimentación de rúas no Vilacho-Celas de Peiro” 1. Entidade adxudicadora. Datos xerais e datos para a obtención da información: a) Organismo: CONCELLO DE CULLEREDO. b) Dependencia que tramita o expediente: SERVIZO DE ECONOMÍA E FACENDA. c) Obtención da documentación e información: 1) Dependencia: SERVIZO DE ECONOMÍA E FACENDA-CONTRATACIÓN 2) Domicilio: Rúa do Concello, 12.3) Localidade e código postal: A CORUÑA - 15189.4) Teléfono 981.677.777 5) Telefax 981.677.646 6) Correo electrónico: contratacion@culleredo. org 7) Dirección de Internet do perfil do contratante: http://sedeelectronica.culleredo.es/8) Data límite de obtención de documentación e información: ata a finalización do prazo de presentación de ofertas.2. Obxecto do contrato: “Pavimentación de rúas no Vilacho-Celas de Peiro“. a) Tipo: OBRAS. b) Descrición: pavimentación de rúas no Vilacho-Celas de Peiro. c) División por lotes e número de lotes: non hai lotes. Vocabulario común de contratos: CPV: 45233200-1.3. Tramitación e procedemento. a) Tramitación: ORDINARIA. b) Procedemento: ABERTO. c) Criterios de adxudicación: os que figuran no PCAP.4. Orzamento base de licitación: 38.264,69 € máis o 21% de IVE.5. Valor estimado do contrato: 45.917,61 €. 6. Garantías exisidas. Definitiva (%): 5% do importe de adxudicación.7. Requisitos específicos do contratista. a) Clasificación (grupo, subgrupo e categoría) (no seu caso): non se esixe. b) Solvencia económica e financieira e solvencia técnica e profesional (no seu caso): os establecidos no PCAP.8. Presentación de ofertas ou de solicitudes de participación. a) Data límite de presentación: 26 DÍAS NATURAIS, A PARTIR DO SEGUINTE Á PUBLICACIÓN DISTE ANUNCIO NO BOP. b) Lugar de presentación: 1. Dependencia: Concello de Culleredo.2. Domicilio: Rúa do Concello, 12.3. Localidade e código postal: Culleredo (A Coruña) 15189.9. Apertura de ofertas: publicarase no perfil do contratante do Concello de Culleredo.10. Gastos de publicidade: 600,00 €. 11. Lugar onde se poden obter copias do proxecto: http://sedeelectronica.culleredo.es/Culleredo, 18 de maio de 2016. A concelleira delegada de Réxime Interior, Patrimonio e Contratación Marta María Iglesias Becerra P. D. (Resolución do 19.06.2015. BOP núm.123, do 02.07.2015)
25/05/2016 | Administración LocalMunicipal
Vimianzo
Anuncio de cobranza

Con data 16/05/2016 por esta Alcaldía apróbase inicialmente o Padrón fiscal da taxa polo subministro de auga e sumidoiro correspondente ao 1º trimestre do período impositivo de 2016 por un importe total de 94.020,60 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de xuño de 2016 ata o día 1 de agosto de 2016. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o padrón. Vimianzo, a 16 de maio de 2016 O alcalde accidental Fernando Mancebo Amigo
25/05/2016 | Administración LocalMunicipal
Ferrol
Cultura
Aprobación inicial do expediente de modificación do Anexo das Subvencións Nominativas Orzamento 2016. Área de Educación

O Excmo. concello Pleno, na sesión do 28/04/2016, aprobou inicialmente o expediente de modificación do anexo de subvencións nominativas do orzamento, exercizo 2016 da Área de Educación, condicionado ó dictamen da Comisión de Facenda e Patrimonio, dictaminándose favorablemente por esta o día 10 de maio de 2016. O expediente exponse ao público, durante o prazo de quince días hábiles durante os que os interesados poderán examinalo e presentar reclamacións ante o Pleno. Lugar de consulta: Negociado de Educación (Casa do Concello-Praza de Armas, s/n) de luns a venres en horario de 9 a a 14 horas. O expediente considerarase definitivamente aprobado se durante o citado prazo non se presentaran reclamacións. Ferrol, 13 de maio de 2016 O concelleiro delegado de Ensino e Universidade, Jesús Basterrechea López
02/05/2016 | Administración LocalMunicipal
San Sadurniño
Aprobación de padróns fiscais

A Xunta de Goberno Local deste Concello, en sesión celebrada o día 21 de abril de 2016, acordou aprobar o padrón cobratorio correspondente á prestación do servizo de axuda no fogar a persoas dependentes do mes de marzo do presente exercicio 2016, que comprende un total de 41 recibos e ten un importe total de 3.665,08 euros, e á prestación do servizo de axuda no fogar de libre concorrencia do mes de marzo do presente exercicio 2016, que comprende un total de 10 recibos e ten un importe total de 256,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 22 de abril de 2016. O Alcalde, Secundino García Casal.